หยุดกินยาคุมมาหลายเดือนแล้วตอนมีอะไรกับแฟนประจำเดือนก็มาทุกเดือนมาปกติทุกเดือนเลยน่ะค่ะแต่พักหลังๆเป็นอะไรไม่รู้ประจำเดือนไม่มา2เดือนแล้วค่ะไม่รู้จะเป็นอะไรหรือเปล่าค่ะ
สวัสดีค่ะ หากหลังจากที่หยุดทานยาคุมกำเนิด ได้มีเพศสัมพันธ์มาเรื่อยๆ ก็จะมีโอกาสตั้งครรภ์ได้ ดังนั้น หากประจำเดือนไม่มา 2 เดือนแล้ว แนะนำควรลองตรวจหาการตั้งครรภ์ดูก่อนค่ะ หากตรวจไม่พบ จึงจะเกิดจากสาเหตุอื่นๆ เช่น1. การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด มีการเจ็บป่วยไม่สบาย2. การผลิตฮอร์โมนของรังไข่ผิดปกติ เช่น มีกลุ่มอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีน้ำหนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4. มีภาวะไทรอยด์ฮอร์โมนผิดปกติ5. มีพังผืดเกิดขึ้นในมดลูก6. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นดังนั้น หากตรวจไม่พบการตั้งครรภ์ และประจำเดือนยังคงไม่มา แนะนำควรไปพบแพทย์เพื่อหาสาเหตุค่ะ หากไม่ได้มีโรคอะไร ก็น่าจะเกิดจากการทำงานของรังไข่ที่ผิดปกติ ซึ่งการรักษาคือการทารยาปรับฮอร์โมนให้ประจำเดือนมาเป็นปกติค่ะ